《和洪玉甫秘监荔枝三》
宋代·苏籀

林杪摘星陨，江干疑烧然。
香包浣花锦，冰质藐姑山。
巨擘纷璀璨，丁香吐妙妍。
唐亡倾国笑，何物免罹愆。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。